**Екінші деңгейдегі банктер жүзеге асыратын банк қызметі бойынша салық салынатын кірісті айқындау қағидаларын айқындау туралы**

**Қазақстан Республикасы Ұлттық Банкі Басқармасының және**

**Қазақстан Республикасы Қаржы министрінің**

**бірлескен қаулысы мен бұйрығының жобасына**

(бұдан әрі – Жоба)

**баспасөз релизі**

Жоба Қазақстан Республикасы Салық кодексінің 357-бабы 2-тармағының 4) тармақшасының екінші бөлігін іске асыру мақсатында әзірленді.

Жобасының мақсаты корпоративтік табыс салығын есептеу үшін екінші деңгейдегі банктер жүзеге асыратын банк қызметі бойынша салық салынатын кірісті айқындау болып табылады.

Күтілетін нәтиже – шағын және орта бизнесті қолдау үшін кәсіпкерлік субъектілерін кредиттеуге екінші деңгейдегі банктерді одан әрі ынталандыру мақсатында, банк секторында ашық және әділ салық салу тетігін құру, сондай-ақ салық базасын дәл айқындау есебінен корпоративтік табыс салығы бойынша республикалық бюджетке түсетін түсімдерді ұлғайту.

Жобаның қабылдануы қандай да бір теріс әлеуметтік-экономикалық немесе өзге де салдарларға әкеп соқтырмайды.

Жобаны іске асыру республикалық бюджеттен қосымша қаржылық шығындарды талап етпейді.

Жоба ашық нормативтік құқықтық актілер интернет-порталында 2025 жылғы тамыздың «15» күні орналастырылған.

Жобаны көпшілік талқылау мерзімі – 2025 жылғы «2» қыркүйекке дейін.