**Екінші деңгейдегі банктер жүзеге асыратын банк қызметі бойынша салық салынатын кірісті айқындау қағидаларын айқындау туралы Қазақстан Республикасы Ұлттық Банкі Басқармасының және Қазақстан Республикасы Қаржы Министрінің**

**бірлескен қаулысы мен бұйрығының жобасына**

(бұдан әрі – Жоба)

**АНЫҚТАМАСЫ**

Жоба Қазақстан Республикасының Салық кодексінің 357-бабы 2-тармағы 4) тармақшасының екінші бөлігіне сәйкес қабылданған ережелерін іске асыру мақсатында әзірленді.

Жоба корпоративтік табыс салығын есептеу кезінде екінші деңгейдегі банктер жүзеге асыратын банктік қызметі бойынша салық салынатын кірісті айқындау тәртібін айқындауды көздейді.

**Жобаның күтілетін нәтижесі:**

Күтілетін нәтиже – шағын және орта бизнесті қолдау үшін кәсіпкерлік субъектілерін кредиттеуге екінші деңгейдегі банктерді одан әрі ынталандыру мақсатында банк секторында неғұрлым ашық және әділ салық салу тетігін құру болып табылады.

Сондай-ақ салық базасын дәл айқындау есебінен корпоративтік табыс салығы бойынша республикалық бюджетке түсетін түсімдердің ұлғаюы күтілуде.